section_heading: Von (1997.) i von brigði (1998.)
paragraph_text: Jón Þór (Jónsi) Birgisson (gitara i vokali), Georg Hólm (bas-gitara) i Ágúst Ævar Gunnarsson (bubnjevi) osnovali su sastav u Reykjavíku u kolovozu 1994. Sastav je dobio ime po Jónsijevoj mlađoj sestri Sigurrós (u prijevodu na hrvatski, ime bi značilo "Pobjednička ruža"), koja se rodila na isti dan kada je i sam sastav osnovan. Uskoro su potpisali i ugovor s lokalnom producentskom kućom "Bad Taste".